**ELLE Beauty Awards 2025 nevezési feltételek**

Az esemény a Elle Magyarország által kerül megrendezésre, melynek laptulajdonosa a Glossy & More Publishing Group Kft.

A verseny résztvevői kizárólag olyan kozmetikai cégek, amelyek termékei Magyarországon is forgalmazásra kerülnek. A verseny célja, hogy a magyar kozmetikai piac legjobb termékeit elismerésben részesítse.

**Nevezési feltételek**

A kozmetikai cégek kizárólag az erre a célra létrehozott weboldalon ([elle.hu/elle-beauty-awards/nevezes](file:///C:\elle-beauty-awards\nevezes)) tudják rögzíteni a nevezni kívánt termékeiket.

Egy cég korlátlan mennyiségű termékkel nevezhet a Díjra. Termékcsalád együttesen nem nevezhető, csak külön-külön. Amennyiben egy alkategóriába háromnál kevesebb nevezés érkezik, a nevezett termékeket másik alkategóriában indítjuk a nevező partnerrel történt egyeztetés alapján.

**Nevezési határidő, anyagok feltöltése**: **2025. március 31.**

Az ezután érkezett regisztrációkat nem tudjuk befogadni.

**Nevezés kitöltési útmutató**

**Kapcsolattartói adatok**

Add meg az adatlapon szereplő információkat, hogy amennyiben szükséges, felvehessük veled a kapcsolatot.

**Számlázási adatok**

Az adatok megadása után külön e-mailben fogjuk küldeni a nevezésedhez tartozó megrendelőt. A fizetés nem a nevezési oldalon történik.

**Termékek feltöltése**

* Válaszd ki a terméked számára legrelevánsabb kategóriát és alkategóriát! Ne feledd: egy terméket csak egy alkategóriában nevezhetsz.
* Add meg a szükséges adatokat!
* Töltsd fel a termékfotót!  
  Ne feledd: kizárólag átlátszó hátterű PNG, esetleg WEBP kiterjesztésű fájlok feltöltését engedélyezzük.   
  A kép mérete: 800px \* 1200px és a kép szélén legyen legalább 60px eltartás.
* A rövid leírásban kiemelheted a termék legfontosabb előnyeit. Ügyelj rá, hogy a szöveg E/3 személyben íródjon, és lehetőleg 150 karakternél hosszabb legyen, szóközökkel együtt.
* A termékhez kapcsolódó link megadása kötelező.

**Tovább az áttekintéshez**

Az előnézet segítségével megbizonyosodhatsz róla, hogy mindent adatot helyesen adtál meg. Itt még van lehetőséged szerkeszteni a feltöltött szövegeken vagy képen, de a véglegesítés után már csak a kapcsolattartónk felkeresésével tudod módosítani az adatokat.

**További termékek feltöltése**

Ha egy márka több termékét is szeretnéd nevezni, egy munkameneten belül megteheted.

**Kiadói termék beküldése a szakmai zsűri számára**

A nevezett termékből 2 db beküldése szükséges az alábbi címre, 2025. március 31-ig: Glossy & More Publishing Group Kft. Budapest,1026 Budapest, Gábor Áron utca 16.

Nevezéssel kapcsolatos kérdések esetén fordulj hozzánk bizalommal a [sales@elle.hu](mailto:sales@elle.hu) e-mail címen.